

**ÚTMUTATÓ**

**„Út a jövőbe” - Innovatív munkahelyek, képzett**

**munkaerő biztosítása mikro-, kis-és**

**középvállalkozásoknál**

**elnevezésű központi munkaerőpiaci programhoz**

**(**Pályázati azonosító**: Út a jövőbe/2019)**

**TARTALOMJEGYZÉK**

[1. Az útmutató célja 3](#_Toc19264177)

[1.1 A pályázat összeállításával kapcsolatos tudnivalók 3](#_Toc19264178)

[1.1.1 Formai követelmények 3](#_Toc19264179)

[1.1.2 Tartalmi követelmények 5](#_Toc19264180)

[1.2 A pályázat benyújtása 6](#_Toc19264181)

[1.3 A támogatói okirat kiadása 6](#_Toc19264182)

[1.4 A támogatás folyósítása 8](#_Toc19264183)

[1.5 Egyéb információk 9](#_Toc19264184)

[1.6 A Felhívással, a projektértékelési eljárással és a projektmegvalósítással kapcsolatos legfontosabb jogszabályok 9](#_Toc19264185)

[2. A biztosítéknyújtási kötelezettségre vonatkozó tájékoztató 10](#_Toc19264186)

[3. A fejlesztéssel érintett ingatlanra vonatkozó feltételek 10](#_Toc19264187)

[4. A közbeszerzési kötelezettségre vonatkozó tájékoztató 12](#_Toc19264188)

[4.1 Közbeszerzési kötelezettség 12](#_Toc19264189)

[4.2 A közbeszerzések előkészítése 13](#_Toc19264190)

[4.2.1 Becsült érték 13](#_Toc19264191)

[4.2.2 Összeférhetetlenség 13](#_Toc19264192)

[4.2.3 Közbeszerzési értékhatárok 14](#_Toc19264193)

[5. Tájékoztatásra és nyilvánosságra vonatkozó kötelezettségek 14](#_Toc19264194)

[6. A pályázatban szereplő fogalmak, jogszabályok 14](#_Toc19264195)

[7. A pályázathoz csatolandó mellékletek (1-14. számú mellékletek), dokumentumok 23](#_Toc19264196)

# Az útmutató célja

Az Út a jövőbe/2019 pályázati felhíváshoz (a továbbiakban: Felhívás) készült Útmutató célja, hogy a 2019. évben meghirdetésre kerülő „Út a jövőbe” – Innovatív munkahelyek, képzett munkaerő biztosítása mikro-, kis- és középvállalkozásoknál Felhívás tekintetében tájékoztatást nyújtson a támogatást igénylőkre vonatkozó általános feltételekről.

Az Útmutató a Felhívás elválaszthatatlan része, amely a pályázat során benyújtott adatlapokkal, nyilatkozatokkal és egyéb dokumentumokkal (ld. 1-14. sz. mellékletek és dokumentumok) együtt tartalmazza a pályázat benyújtásához szükséges valamennyi feltételt.

Az Útmutatóhoz **mellékeljük (ld. Útmutató 7. pont) a kitöltendő adatlapokat és a nyilatkozatok űrlapjait**, amelyek a benyújtandó pályázat elválaszthatatlan részét képezik.

Felhívjuk a Pályázók figyelmét, hogy az Útmutató, valamint a Felhívás és dokumentumaik esetén az OFA Nonprofit Kft. a változtatás jogát fenntartja, ezért kérjük, hogy kövessék figyelemmel a [www.ofa.hu](http://www.ofa.hu) honlapon megjelenő közleményeket! A beadás előtt ellenőrizzék, hogy a pályázatot a honlapon szereplő feltételeknek megfelelően állították össze, mert az ettől való (akár formai, akár tartalmi) eltérés esetén a pályázat elutasításra kerülhet.

* 1. A pályázat összeállításával kapcsolatos tudnivalók

### Formai követelmények

Az Útmutató melléklete szerint kötelezően elkészítendő 1-7. és 13. sz. dokumentumok formája, **adattartalma nem változtatható meg**. Ez alól kivételt képeznek a szövegdobozok, melyek mérete a beírt szöveg terjedelméhez igazodhat. A beírt szövegek tömörek, lényegre törőek legyenek.

Amennyiben a pályázó nem az előírt dokumentum-mintákat használja, a pályázat formailag hiányossá válik.

A pályázat egy eredeti példányát (1-7. és 13. sz. melléklet) a megjelölt helyen a pályázó vállalkozás cégjegyzésre/törvényes képviseletére jogosult személynek kell aláírnia, majd a vállalkozás bélyegzőjével ellátni, ezen túl **valamennyi oldalát, a lap alján a pályázónak le kell szignálnia és bélyegeznie.** **(A cégszerű aláírásnak a közjegyző által hitelesített aláírási címpéldányban vagy ügyvéd által ellenjegyzett aláírás-mintában meghatározott feltételeknek kell megfelelnie!)** A pályázathoz továbbá csatolni szükséges tartalomjegyzéket és a Felhívás 6. pont 2. alpontjában feltüntetett pályázathoz csatolandó egyéb releváns dokumentumokat. **Az összerakott, minden elemet (aláírást, bélyegzőt) tartalmazó eredeti példányról kell a pályázat másolati példányát elkészíteni!**

A magyar nyelven összeállított pályázatot és az egyes iratokat a következő kötelező sorrendben, rendezett formában kell lefűzni:

*Borítólap:* Ezen fel kell tüntetni a pályázat kódszámát, a pályázó nevét/megnevezését, székhelyének címét, a pályázatban szereplő beruházás rövid megnevezését, valamint a beruházásban érintett település nevét.

*Tartalomjegyzék:* A pályázatban szereplő dokumentumok sorrendben történő megnevezését tartalmazza.

*1. sz. melléklet – Adatlap:* A pályázóra vonatkozó legfontosabb információkat tartalmazza. Az adatlap kinyomtatásánál figyelni kell, hogy az Excel táblázat minden sora látszódjon!

*2. sz. melléklet – Adatlap az „Út a jövőbe” – Innovatív munkahelyek, képzett munkaerő biztosítása mikró-, kis- és középvállalkozásoknál című pályázati felhívás keretében tervezett beruházás költségeinek tekintetében:* Amennyiben a pályázó több telephelyen valósítja meg a beruházását, itt az 1. sz. adatlap táblázatain belül a beszerzésre kerülő eszközök listáját meg kell bontania telephelyenként.

*3. sz. melléklet – Pályázat szöveges ismertetése:* A pályázat, a fejlesztési projekt szöveges részének leírására szolgál.

*4. sz. melléklet – Támogatási intenzitás:* A melléklet a támogatási intenzitás kiszámítására szolgál.

*5. sz. melléklet – de minimis nyilatkozat:*Ezt a dokumentumot azon pályázóknak kell kitölteni, akik de minimis jogcímen igényelnek támogatást. **Azonban a pályázathoz azon pályázóknak is csatolniuk kell, akik nem de minimis jogcímen veszik igénybe a támogatást, azzal, hogy jelzik a dokumentumon, hogy „nem releváns”.**

*6. sz. melléklet – nyilatkozat saját forrásról:* A saját forrásról szükséges nyilatkoznia a pályázóknak.

*7. sz. melléklet – nyilatkozat egyéni vállalkozók esetében:* Ezt a dokumentumot csak az egyéni vállalkozóknak szükséges kitölteni. **Azonban a pályázathoz azon pályázóknak is csatolniuk kell, akik más gazdasági formával rendelkeznek, azzal, hogy jelzi a dokumentumon, hogy „nem releváns”.**

*13. sz. melléklet – Nyilatkozatok:* A kitöltött nyilatkozatokat cégszerű aláírással ellátva kell a pályázathoz csatolni.

**Nem szükséges csatolni az alábbi tájékoztatókat:**

*8. sz. melléklet – Tájékoztató átlátható szervezetről:* A nemzeti vagyonról szóló 2011. évi CXCVI. törvény szerinti átlátható szervezetek részesülhetnek csak költségvetési támogatásban. A tájékoztató tartalmát köteles megismerni minden pályázó.

*9. sz. melléklet –* *Tájékoztató a mikro-, kis- és középvállalkozások besorolásáról:* A tájékoztató tartalmát köteles megismerni minden pályázó.

*10. sz. melléklet –* *Tájékoztató a de minimis támogatás szabályairól:* A tájékoztató tartalmát köteles megismerni minden pályázó.

*11. sz. melléklet –* *Tájékoztató a „nehéz helyzetben lévő vállalkozás” fogalmának meghatározásáról:* A tájékoztató tartalmát köteles megismerni minden pályázó.

*12. sz. melléklet –**Az anyagi biztosítékokra vonatkozó szabályok:* A tájékoztató tartalmát köteles megismerni minden pályázó.

*14. sz. melléklet –* *Az Európai Unióról szóló szerződés I. melléklete (Annex 1)*: A tájékoztató tartalmát köteles megismerni minden pályázó.

**Csatolandó egyéb dokumentumok:** A Felhívás 6. pont 2. alpontja tartalmazza a csatolandó dokumentumok jegyzékét, amelyeket a felsorolás sorrendjében kell a pályázattal együtt benyújtani.

A pályázónak az adatlapok valamennyi rovatát ki kell töltenie, majd az adatlapok minden oldalát cégszerű aláírással és bélyegzővel el kell látnia. Amelyik rovatban nem tüntet fel, vagy nem kell feltüntetnie adatokat, azt megfelelően (pl. „nem releváns”) jelezni kell.

Amennyiben a pályázó a kötelezően kitöltendő nyilatkozatok valamelyikét nem kívánja kitölteni, a kipontozott helyre „nem releváns” szöveget kell beírni, és ezt dátummal, bélyegzővel és cégszerű aláírással ellátni.

**Amennyiben a nyilatkozatok szövegének kitöltése hiányos, valamint a pályázóra nem vonatkozó szöveg vonatkozásában nincs nemleges válasz beírva (pl. „nem releváns”), továbbá nincs dátumozva, lebélyegezve és cégszerűen aláírva, a pályázat hiányosnak minősül, ami egy alkalommal hiánypótlás keretében korrigálható.**

Amennyiben az adott beruházás esetében jogszabály nem írja elő egyes dokumentumok (engedélyek) beszerzését, vagy a pályázónak nem kell valamilyen dokumentumot csatolni, ezen csatolandó dokumentumok helyére **írásos nemleges nyilatkozatot** köteles a pályázó csatolni. Amennyiben sem dokumentum, sem pedig nemleges nyilatkozat nem található a pályázatban, hiányosnak minősül, ami egy alkalommal hiánypótlás keretében korrigálható.

### Tartalmi követelmények

A pályázóra, a pályázatra vonatkozó adatokat az 1. sz. mellékleten kell feltüntetni. A pályázat keretében tervezett beruházás költségeinek bemutatására a 2. sz. melléklet szolgál.

A pályázat szöveges részét a 3. sz. melléklet megfelelő rovataiba (ún. szövegdobozokba) kell beírni. Az egyes rovatok terjedelmét a pályázó a szöveg méretétől függően növelheti. Amelyik szövegdobozban a pályázó nem kíván szöveget feltüntetni, „nemleges” választ kell adni, vagy a szövegdobozt át kell húzni. Amennyiben bármelyik szövegdobozt üresen hagyja a pályázó, a pályázat hiányosnak minősül, ami egy alkalommal hiánypótlás keretében korrigálható.

* 1. A pályázat benyújtása

A pályázatot és annak mellékleteit könyvelt, kizárólag Magyarországon feladott postai küldeményként, vagy gyorspostai/futárposta (garantált kézbesítési idejű belföldi postai szolgáltatás) szállítás igénybevételével, a Felhívásban közölt példányszámban, az ott megjelölt határidőig kell megküldeni az OFA Nonprofit Kft. címére.

A feladás időpontjának a küldeményen szereplő – a pályázó által igazolható – postára adás bélyegzőjének dátumát kell tekinteni.

A határidő lejártát követően benyújtott pályázat nem kerül elbírálásra. Erről az OFA Nonprofit Kft. a pályázót írásban értesíti, és a pályázatot a pályázó kérésére hivatali idejében személyesen kiadja, vagy a pályázatban szereplő címére visszaküldi.

A pályázatot, az adatlapokat és a nyilatkozatokat a pályázó vállalkozás képviseletére jogosult személynek kell cégszerűen aláírnia. A pályázó képviseletére a hatályos közigazgatási eljárási törvény képviseletre vonatkozó szabályait kell alkalmazni.

**Hiánypótlási felhívásra egy alkalommal van lehetőség, a hiánypótlás során a támogatási kérelem tartalmán nem lehet változtatni. Tartalmi változtatásnak tekintendő különösen**

* **a beruházás helyszínének, vagy**
* **a költségterv során bemutatott - beruházás esetében elszámolni kívánt – költségelemeknek a módosítása.**

A beérkezett pályázatot az OFA Nonprofit Kft. értékeli, bizalmasan kezelve az abban foglalt adatokat.

* 1. A támogatói okirat kiadása

A támogató a pályázat benyújtóját támogatói okirat kiadásával tájékoztatja a döntésről.

A támogatói okirat kiterjed többek között

* a támogatott feladatok, célok megvalósításával kapcsolatos követelményekre, azok teljesítésére,
* a beruházás megvalósításának, valamint a támogatás folyósításának ütemezésére,
* a foglalkoztatási kötelezettség kezdő és záró dátumára,
* a vállalt kötelezettségek nem teljesítése, a vállalt kötelezettségek megszegésére vagy a támogatói okirat visszavonása esetén alkalmazandó szankciókra,
* a beruházás befejezésével, a támogatói okiratban vállaltak lezárásával kapcsolatos feladatokra,
* az ellenőrzési jogosultság meghatározására, továbbá
* a támogatás hatékonyságának méréséhez szükséges adatszolgáltatási kötelezettségre.

A kedvezményezettnek a támogatói okirat kiadásáig biztosítania kell:

* amennyiben a pályázatban saját forrásként banki hitelt jelölt meg, a hitelszerződést (hitelszerződéseket),
* más állami támogatás esetén az odaítéléséről szóló döntés, vagy a kifizetésére megkötött támogatási (hatósági) szerződés másolatát,
* a vállalt kötelezettségek időtartamára szóló, a pályázatban megjelölt biztosítékokat (az OFA Nonprofit Kft-t jogosultként megjelölő garanciaszerződést, vagy – közjegyző, ügyvéd vagy az arra jogosult jogtanácsos által ellenjegyzett – jelzálogszerződést, valamint az ingatlan értékét alátámasztó értékbecslést).

A támogatói okirat kiadásának feltétele a kedvezményezett nyilatkozata:

1. arról, hogy a támogatási igényében foglalt adatok, információk és dokumentumok teljes körűek, valódiak és hitelesek, valamint arról, hogy az adott tárgyban támogatási igényt korábban, illetve egyidejűleg mikor és hol nyújtott be,

2. arról, hogy nem áll végelszámolás alatt, illetve ellene csőd-, felszámolási eljárás, vagy egyéb, a megszüntetésére irányuló, jogszabályban meghatározott eljárás nincs folyamatban, illetve rendelkezik-e lejárt esedékességű, meg nem fizetett köztartozással,

3. annak tudomásul vételéről, hogy lejárt esedékességű, meg nem fizetett köztartozás esetén támogatás nem folyósítható, illetve az esedékes támogatás a köztartozások megfizetése érdekében - a támogatás ellenében vállalt kötelezettségeket nem érintő módon - visszatartásra kerül, és az állami adóhatóság megfelelő bevételi számláján jóváírja,

4. arról, hogy nincs az államháztartásról szóló 2011. évi CXCV. törvény (a továbbiakban: Áht.) 50. § (4) bekezdése szerinti köztartozása, továbbá – az Áht. 50. § (5) bekezdésére figyelemmel - önkormányzati adóhatóságnál esedékessé vált és még meg nem fizetett adótartozása,

5. ahhoz történő hozzájárulásáról, hogy a Magyar Államkincstár (továbbiakban: Kincstár), vagy a támogató az államháztartásról szóló törvény végrehajtásáról szóló 368/2011. (XII. 31.) Korm. rendeletben (a továbbiakban: Ávr.) felsorolt adatokat szolgáltathasson az adóhatóság részére; köztartozások vizsgálata céljából a támogatási jogviszony fennállásáig a támogató vagy a támogató adatszolgáltatása alapján a Kincstár és az adóhatóság jogosultak az Ávr.-ben meghatározott adatok kezelésére; és a Kincstár által működtetett monitoring rendszerben nyilvántartott igénylői, kedvezményezetti adatokhoz – azok konstrukciós forrásainak költségvetésbeli elhelyezkedésétől függetlenül – a jogszabályban meghatározott jogosultak, valamint az Állami Számvevőszék, a kormányzati ellenőrzési szerv, a Pénzügyminisztérium, az OFA Nonprofit Kft. és a csekély összegű támogatások nyilvántartásában érintett szervek hozzáférjenek,

6. arról, hogy megfelel a rendezett munkaügyi kapcsolatok Ávr. 82. §-ában meghatározott követelményeinek, átlátható szervezetnek minősül, a köztulajdonban álló gazdasági társaságok takarékosabb működéséről szóló törvényben foglalt közzétételi kötelezettségének eleget tett, és esetében az Áht. 48/B. §-a szerinti, továbbá a közpénzekből nyújtott támogatások átláthatóságáról szóló 2007. évi CLXXXI. törvény 6. §-ában foglalt kizáró okok egyike sem áll fenn,

7. arról, hogy a támogatási igény szabályszerűségének és a költségvetésből nyújtott támogatás rendeltetésszerű felhasználásának jogszabályban meghatározott szervek által történő ellenőrzéséhez hozzájárul,

8. az Ávr. 97. § (1) bekezdése szerinti bejelentési kötelezettség teljesítésének vállalásáról, továbbá arról, hogy vállalja annak a jogkövetkezményeit, ha az Ávr. 96. § szerinti esetek közül valamelyik bekövetkezik,

9. arról, hogy a költségvetésből nyújtott támogatás célja tekintetében adólevonási joggal rendelkezik-e, és

10. arról, hogy a támogatás felhasználásakor a közbeszerzésről szóló 2015. évi CXLIII. törvény (a továbbiakban: Kbt.) előírásai szerint jár el.

A teljesítése során a kedvezményezettnek az OFA Nonprofit Kft. felé 8 napon belül be kell jelenteni a vállalkozásának helyzetében, valamint a támogatást megalapozó körülményeiben történt olyan változásokat, amelyek a támogatói okiratban vállaltak teljesítését meghiúsíthatják, módosíthatják.

**Amennyiben valamely állami forrás tekintetében a pályázó támogatási igényét elutasították, vagy csökkentett mértékben részesítették támogatásban, a támogatói okirat csak akkor adható ki, ha a tervezett beruházáshoz a hiányzó forrást más formában biztosítja.**

* 1. A támogatás folyósítása

A támogatást a teljesítés igazolása mellett, a kedvezményezett által legkésőbb a felhívás 2.8.10 pontjában meghatározott határidőig **benyújtott számlákon és a kifizetést igazoló dokumentumokon** alapuló elszámolás alapján, forrásarányosan és teljesítésarányosan, utólag, a támogatás kifizetésére támogatói okiratban szereplő határidőn belül, az OFA Nonprofit Kft. átutalással teljesíti. A benyújtott számla alapján a beruházás elszámolható összköltségére megállapított támogatási arány szerinti támogatás folyósítható, a támogatói okiratban meghatározott összeg erejéig. Építés esetén a benyújtott kivitelezői számla alapján történhet a kifizetés.

A külföldi pénznemben meghatározott összegek forintra való átszámolásakor – elszámolásnál – a pénzügyi teljesítés napján, a Magyar Nemzeti Bank által közzétett hivatalos, érvényes napi árfolyam alkalmazandó.

A pályázó az elnyert támogatás 50%-ára vonatkozó előleget is igényelhet, ha ezt a támogatói okirat is tartalmazza. Az előleget az OFA Nonprofit Kft. a támogatói okirat kiadásától, illetve a biztosítékok rendelkezésre állásától számított 15 napon belül utal a kedvezményezett részére. Az előleg elszámolásának szabályait az Általános Szerződési Feltételek dokumentum tartalmazza. A kedvezményezett köteles visszafizetni az előleget az OFA Nonprofit Kft-nek, amennyiben nem nyújt be igénylést időközi kifizetésre az előleg folyósításától számított három hónapon belül, illetve a benyújtott kifizetési igénylés vagy más körülmény - így különösen a helyszíni ellenőrzés tapasztalatai - a támogatás nem rendeltetésszerű felhasználását bizonyítja. Az előleg elszámolásának végső határideje a projekt befejezését megelőző hó 20. napja. A teljes előleg elszámolását tartalmazó részbeszámoló OFA Nonprofit Kft. általi elfogadása, illetve a teljesítésigazolást követően kerülhet csak sor a további támogatás folyósítására.

A jogviszony megszegésére, valamint az ebből adódó szankciókra a foglalkoztatás elősegítéséről és a munkanélküliek ellátásáról szóló 1991. évi IV. törvény (a továbbiakban: Flt.), valamint az általános közigazgatási rendtartásról szóló 2016. évi CL. törvény (a továbbiakban: Ákr.) vonatkozik.

* 1. Egyéb információk

A támogatói okiratban foglaltak teljesítését, a támogatás szabályszerű felhasználását az Állami Számvevőszék, a Kormányzati Ellenőrzési Hivatal, a Magyar Államkincstár, a Pénzügyminisztérium, az OFA Nonprofit Kft., valamint a csekély összegű támogatások nyilvántartásában érintett szervek részére, illetve az általuk megbízott szervezetek jogosultak ellenőrizni. A kedvezményezettnek e szervezetekkel együtt kell működnie, az ellenőrzéshez szükséges valamennyi bizonylatot az ellenőrzést végző rendelkezésére kell bocsátania.

A kedvezményezettet az OFA Nonprofit Kft. felé bejelentési kötelezettség terheli, amennyiben a vállalkozás helyzetében olyan változás történik, amely a vállaltak teljesítését meghiúsíthatja, módosíthatja.

* 1. A Felhívással, a projektértékelési eljárással és a projektmegvalósítással kapcsolatos legfontosabb jogszabályok

Egyéb, az Útmutatóban nem részletezett kérdésekben:

* az Flt.,
* az Ávr.,
* az európai uniós versenyjogi értelemben vett állami támogatásokkal kapcsolatos eljárásról és a regionális támogatási térképről szóló 37/2011. (III. 22.) Korm. rendelet (a továbbiakban: Atr.),
* a kis- és középvállalkozásokról, fejlődésük támogatásáról szóló 2004. évi XXXIV. törvény (a továbbiakban: KKVtv.),
* 2011. évi CXII. törvény az információs önrendelkezési jogról és az információszabadságról,
* az Áht.,
* a Polgári Törvénykönyvről szóló 2013. évi V. törvény,
* a közbeszerzésekről szóló 2015. évi CXLIII. törvény (a továbbiakban: Kbt.),
* a számvitelről szóló 2000. évi C. törvény (a továbbiakban: Számv. tv.),
* az adózás rendjéről szóló 2017. évi CL. törvény,
* a Bizottság 651/2014/EU rendelete (2014. június 17.) a Szerződés 107. és 108. cikke alkalmazásában bizonyos támogatási kategóriáknak a belső piaccal összeegyeztethetővé nyilvánításáról,
* a kedvezményezett járások besorolásáról szóló 290/2014. (XI. 26.) Korm. rendelet (a továbbiakban: Kjbr.),
* a kedvezményezett települések besorolásáról és a besorolás feltételrendszeréről szóló 105/2015. (IV. 23.) Korm. rendelet (a továbbiakban: Ktbr.),
* az Európai Unióról szóló szerződés és az Európai Unió működéséről szóló szerződés egységes szerkezetbe foglalt változata (2012/C 326/01),
* a Bizottság 1407/2013/EU rendelete (2013. december 18.) az Európai Unió működéséről szóló szerződés 107. és 108. cikkének a csekély összegű támogatásokra való alkalmazásáról,
* az Ákr. előírásait kell alkalmazni[[1]](#footnote-1).

# A biztosítéknyújtási kötelezettségre vonatkozó tájékoztató

A biztosítékokra vonatkozó feltételeket a Felhívás 2.8.8. pontja és a 12. sz. melléklet tartalmazza**. A pályázónak a Támogatói okirat kiadásának feltételét képező, megfelelő biztosíték rendelkezésre állásáról már a pályázat benyújtásakor nyilatkoznia kell.**

**Tájékoztatjuk, hogy az OFA Nonprofit Kft. írásban megkeresheti az anyagi biztosítékot nyújtó pénzügyi intézményt a vállalt garancia valódiságának (vissza)igazolása céljából.**

Megfelelő biztosíték rendelkezésre állása alatt ingatlan jelzálogszerződés esetében az aláírt és ügyvéd által ellenjegyzett jelzálogszerződést, garanciaszerződés esetében a garantőr által kibocsátott garanciaszerződést kell érteni.

# A fejlesztéssel érintett ingatlanra vonatkozó feltételek

Nem támogatható olyan projekt, amely a beruházást, illetve a fejlesztést olyan ingatlanon (saját, lízingelt vagy bérelt) kívánja megvalósítani, amely a pályázat benyújtásának időpontjától nem per- és igénymentes, kivéve, ha a támogatást igénylő az igény jogosultja.

Amennyiben a beruházást, illetve fejlesztést osztatlan közös tulajdonban álló ingatlanon kívánják megvalósítani, a pályázat abban az esetben támogatható, ha a tulajdonostársak között közokiratba vagy teljes bizonyító erejű magánokiratba foglalt használati megállapodás, és az ahhoz tartozó használati megosztásra vonatkozó vázrajz a pályázattal egyidejűleg benyújtásra kerül. A per- és igénymentesség követelményének az osztatlan közös tulajdon azon tulajdoni hányada vonatkozásában kell teljesülnie, amely a beruházás (fejlesztés) helyszíne.

A Felhívás eltérő rendelkezése hiányában a fejlesztéssel érintett ingatlan vonatkozásában elegendő 1 hónapnál nem régebbi, az Ávr. 75. § (9) kezdése szerinti elektronikus tulajdoni lap másolata.

1. **Amennyiben az ingatlan a támogatást igénylő kizárólagos tulajdonában van, a támogatást igénylőnek azt szemle típusú tulajdoni lap másolat benyújtásával szükséges igazolnia.**
2. **Amennyiben a fejlesztéssel érintett ingatlan nincs a támogatást igénylő tulajdonában vagy nem a támogatást igénylő kizárólagos tulajdona, és az ingatlan a támogatást igénylő kizárólagos tulajdonába kerül:**

A tulajdonosváltást a támogatást igénylőnek/kedvezményezettnek a vonatkozó szemle típusú tulajdoni lap másolat bemutatásával szükséges igazolnia, melyen a támogatást igénylő/kedvezményezett/Magyar Állam tulajdonosként kerül feltüntetésre.

Kisajátítás esetén a kisajátítási terv elkészítéséről, felülvizsgálatáról, záradékolásáról, valamint a kisajátítással kapcsolatos értékkülönbözet megfizetésének egyes kérdéseiről szóló 178/2008. (VII. 3.) Korm. rendelet szerinti kisajátítási terv alapján az érintett ingatlanok tulajdoni lapjait a Kedvezményezett a projekt záró kifizetési igénylésével egyidejűleg köteles benyújtani.

1. **Amennyiben a fejlesztéssel érintett ingatlan nincs a pályázó tulajdonában vagy nem a pályázó kizárólagos tulajdona, és az ingatlan vagy ingatlanhányad nem kerül a pályázó tulajdonába:**

* Közokiratba vagy teljes bizonyító erejű magánokiratba foglalt tulajdonosi nyilatkozat szükséges arról, hogy hozzájárul a pályázatban szereplő projekt megvalósításához és a támogatási időszak során megvalósuló infrastrukturális fejlesztések támogatást igénylő általi aktiválásához, továbbá az ingatlan a kötelező fenntartási időszakban a fejlesztés céljára rendelkezésre áll;
* Érintett ingatlanok szemle típusú tulajdoni lap másolatai szükségesek;
* A támogatást igénylőnek/kedvezményezettnek legalább a fenntartási időszak végéig szóló bérleti, vagyonkezelési, vagy egyéb jogcímen, birtokláshoz való jogot igazoló és használatot biztosító szerződéssel kell rendelkeznie és azt be kell mutatnia.

***Speciális esetek:***

***Szolgalmi jog***: Amennyiben a projekt megvalósításához és fenntartásához megfelelő, úgy az adott ingatlanra vonatkozó, a projekt megvalósítását lehetővé tevő szolgalmi joggal is biztosítható az ingatlanra vonatkozó jogosultság. Amennyiben a támogatást igénylő, illetve állami vagyonkezelő esetében a Magyar Állam a támogatói okirat kiadásáig rendelkezik a tulajdoni lapon bejegyzett szolgalmi joggal, akkor a tulajdonosi nyilatkozat, valamint használati jogcímet biztosító szerződés benyújtása nem szükséges, elegendő a szemle típusú tulajdoni lap. Amennyiben az ingatlan-nyilvántartásban még nem került feltüntetésre, a szolgalmi jog alapítását igazoló határozatot, megállapodást is csatolni kell.

***Közös tulajdon:*** Amennyiben nem áll rendelkezésre megosztási vázrajz és közös tulajdon használatára vonatkozó, közokiratban vagy teljes bizonyító erejű magánokiratban rögzített megállapodás, vagy ezt meghatározó jogerős bírósági ítélet, a pályázat benyújtásáig valamennyi tulajdonostárs nyilatkozata szükséges arról, hogy hozzájárul a pályázat megvalósításához és a támogatási időszak során megvalósuló infrastrukturális fejlesztések támogatást igénylő általi aktiválásához, továbbá az ingatlan a kötelező fenntartási időszakban a fejlesztés céljára rendelkezésre áll.

Amennyiben az ingatlanra vonatkozóan rendelkezésre áll megosztási vázrajz és/vagy használati megállapodás, és:

* a fejlesztés kizárólag a támogatást igénylő által használt ingatlanrészt érinti, tulajdonosi hozzájárulás csatolása nem szükséges, kizárólag a megosztási vázrajz és/vagy használati megállapodás benyújtása szükséges,
* fejlesztés nem kizárólag a támogatást igénylő által használt ingatlanrészt érinti, a támogatói okirat kiadásáig valamennyi tulajdonostárs közokiratba vagy teljes bizonyító erejű magánokiratba foglalt nyilatkozata is szükséges arról, hogy hozzájárul a pályázat megvalósításához és a támogatási időszak során megvalósuló infrastrukturális fejlesztések támogatást igénylő általi aktiválásához, továbbá az ingatlan a kötelező fenntartási időszakban a fejlesztés céljára rendelkezésre áll.

# A közbeszerzési kötelezettségre vonatkozó tájékoztató

A közbeszerzési kötelezettség megállapításához, a közbeszerzési eljárások szabályos lefolytatásához minden esetben a hatályos közbeszerzési törvényt és végrehajtási rendeleteit kell alkalmazni, amelyekről a Közbeszerzési Hatóság [www.kozbeszerzes.hu](http://www.kozbeszerzes.hu) honlapján is lehet tájékozódni.

A projekt megvalósítása során a támogatást igénylőnek, illetve a kedvezményezettnek különös figyelmet szükséges fordítaniuk a beszerzések során – akár közbeszerzési eljárásra, egyszerű versenyeztetési eljárásra vagy egyéb módszerrel megvalósuló beszerzésre kerül sor – a közpénzek ésszerű, hatékony és felelős felhasználására, a verseny tisztaságára, esélyegyenlőségre, nyilvánosságra, és egyenlő elbánás elvének megfelelő eljárásra.

* 1. Közbeszerzési kötelezettség

**Felhívjuk a figyelmet a projekt keretében megvalósítandó beszerzések tekintetében esetlegesen fennálló közbeszerzési kötelezettségre. Az irányadó jogszabályban meghatározott kötelezettségek megállapítása és betartása a támogatást igénylő, illetve a kedvezményezett feladata.**

A közbeszerzésre kötelezett személyek és szervezetek körét a Kbt. határozza meg.

Közbeszerzési eljárást az ajánlatkérőként meghatározott szervezetek visszterhes szerződés megkötése céljából kötelesek lefolytatni megadott tárgyú és értékű beszerzések megvalósítása érdekében.

A vissza nem térítendő támogatásból – ide nem értve a pénzügyi eszközzel kombinált vissza nem térítendő támogatásokat – megvalósuló beszerzés vonatkozásában közbeszerzési eljárás lefolytatására kötelezettek az **a Kbt. hatálya alá nem tartozó szervezet vagy személy**, amelynek beszerzését szolgáltatás megrendelés vagy árubeszerzés esetén legalább az adott beszerzésre irányadó uniós közbeszerzési értékhatárt elérő összegben, építési beruházás esetén legalább háromszázmillió forint összegben közbeszerzési eljárás lefolytatására kötelezett egy vagy több szervezet vagy személy közvetlenül támogatja, kivéve, ha a beszerzés

a) a beruházás ösztönzési célelőirányzat felhasználásáról szóló kormányrendelet szerinti támogatásból,

*b)* egyedi munkahely-teremtési támogatásból,

*c)* képzési, továbbá tanműhely-létesítési és - fejlesztési támogatásból,

*d)* kutatás-fejlesztési és innovációs célú támogatásból,

*e)*vállalkozások újraiparosítási célt szolgáló beruházásainak támogatásából, vagy

*f)* bármely, 2015. november 1-jét megelőzően igényelt uniós, illetve hazai költségvetési forrásból származó támogatásból valósul meg.[[2]](#footnote-2)

A közbeszerzési kötelezettség azokra a beszerzésekre vonatkozik, amelyek becsült értéke meghaladja az adott beszerzési tárgyra vonatkozó közbeszerzési értékhatárt.

* 1. A közbeszerzések előkészítése

A közbeszerzési eljárás előkészítése alatt az adott közbeszerzési eljárás megkezdéséhez szükséges cselekmények elvégzése, így különösen az adott közbeszerzéssel kapcsolatos helyzet- és piacfelmérés, a közbeszerzés becsült értékének felmérése, az eljárást megindító (meghirdető) hirdetmény, Felhívás és a dokumentáció előkészítése értendő.

A közbeszerzési eljárás előkészítése és lefolytatása során – amennyiben a támogatást igénylő/ kedvezményezett nem tudja biztosan megállapítani, köteles-e közbeszerzési eljárást lefolytatnia a projekt megvalósítása során célszerű lehet – más szakértők mellett – felelős akkreditált közbeszerzési szaktanácsadót is igénybe venni. A felelős akkreditált közbeszerzési szaktanácsadók névjegyzéke a Közbeszerzési Hatóság [www.kozbeszerzes.hu](http://www.kozbeszerzes.hu) honlapján elérhető.

Felhívjuk a figyelmet, hogy a Kbt. 27. § (3) bekezdésében megfogalmazottak értelmében a részben vagy egészben európai uniós forrásból megvalósuló, valamint árubeszerzés és szolgáltatás megrendelése esetén az uniós értékhatárt meghaladó, építési beruházás esetén az ötszázmillió forintot meghaladó értékű közbeszerzési eljárásba az ajánlatkérő köteles felelős akkreditált közbeszerzési szaktanácsadót bevonni.

### Becsült érték

A közbeszerzés becsült értékére a Kbt. 16-19. §-ai irányadók, melyek közül kiemeljük, hogy amennyiben egy építési beruházás vagy ugyanazon közvetlen cél megvalósítására irányuló szolgáltatás-megrendelés, illetve azonos vagy hasonló felhasználásra szánt áruk beszerzésére irányuló közbeszerzés részekre bontva, több szerződés útján valósul meg, a becsült érték meghatározásához az összes rész értékét kell figyelembe venni.

Felhívjuk a figyelmet, hogy a Kbt., valamint – építési beruházások esetére – az építési beruházások, valamint az építési beruházásokhoz kapcsolódó tervezői és mérnöki szolgáltatások közbeszerzésének részletes szabályairól szóló 322/2015. (X. 30.) Korm. rendelet további speciális szabályokat tartalmaz a becsült érték meghatározása tekintetében is.

### Összeférhetetlenség

Felhívjuk a támogatást igénylők/kedvezményezettek figyelmét a Kbt. 25. §-a szerinti összeférhetetlenségi szabályokra. Összeférhetetlen és nem vehet részt az eljárás előkészítésében és lefolytatásában az ajánlatkérő nevében olyan személy vagy szervezet, amely funkcióinak pártatlan és tárgyilagos gyakorlására bármely okból, így különösen gazdasági érdek vagy az eljárásban részt vevő gazdasági szereplővel fennálló más közös érdek miatt nem képes.

Felhívjuk a figyelmet, hogy a Kbt., valamint – építési beruházások esetére az építési beruházások, valamint az építési beruházásokhoz kapcsolódó tervezői és mérnöki szolgáltatások közbeszerzésének részletes szabályairól szóló 322/2015. (X. 30.) Korm rendelet további speciális szabályokat tartalmaz az összeférhetetlenségi kérdések tekintetében is.

### Közbeszerzési értékhatárok

A közbeszerzési értékhatárokról a Magyarország 2019. évi központi költségvetéséről szóló 2018. évi L. törvény rendelkezik.

# Tájékoztatásra és nyilvánosságra vonatkozó kötelezettségek

A kedvezményezett a projekt megvalósítása során köteles a hatályos jogszabályokban meghatározott tájékoztatási és nyilvánossági kötelezettségeknek eleget tenni, a projektről és a támogatásról az ott meghatározott módon és tartalommal információt nyújtani.

# A pályázatban szereplő fogalmak, jogszabályok

1. *Munkaviszony:* a munka törvénykönyvéről (a továbbiakban: Mt.) szóló 2012. évi I. törvény hatálya alá tartozó jogviszony.
2. *Rendezett munkaügyi kapcsolatok:* Ávr. 82. §-ában foglaltak irányadók.
3. *Havi átlagos statisztikai állományi létszám:* Az átlagos létszám meghatározása során a Központi Statisztikai Hivatal átlagos statisztikai állományi létszám számítására vonatkozó előírásait kell alkalmazni.[[3]](#footnote-3)

A Rendelet 18. § (3) bekezdés **szerint a foglalkoztatási kötelezettség teljesítése során** az átlagos statisztikai állományi létszám alatt is a KSH létszámszámítására vonatkozó előírásai szerint számított létszámot kell érteni azzal, hogy **a részmunkaidőben foglalkoztatottak a teljes munkaidőben alkalmazottak arányos tört részének felelnek meg**. (A tört létszámadatok két tizedes jegy pontossággal kerüljenek feltüntetésre.)

Így

* a nem teljes munkaidőben, részmunkaidőben foglalkoztatottak által teljesített munkaórák számát el kell osztani az egy fő teljes munkaidőben foglalkoztatottra jutó munkaórák számával,
* a bedolgozókra vonatkozóan, akiknek teljesítménykövetelménye munkanorma formájában vagy egyéb mennyiségi vagy minőségi mutatókkal meghatározott, az információk alapján becsült munkaóraszámból kell a tényleges létszám átszámítását elvégezni.

**A kedvezményezettnek – a foglalkoztatási kötelezettség időtartamán belül, negyedévente, valamint 12 hónap elteltével is – a foglalkoztatási helyzetről, létszámadatokról az OFA Nonprofit Kft. részére - a meghatározott követelmények szerint - beszámolót kell benyújtani. A Támogatói okirat részletesen szabályozza a beszámolási kötelezettséget.**

Az OFA Nonprofit Kft. a foglalkoztatási kötelezettség kezdő időpontjától számítva, évente, legkésőbb **a lezárt teljes év beszámolójának beérkezését követő 60 napon belül** megvizsgálja, hogy a kedvezményezett éves szinten teljesítette-e a vállalt foglalkoztatási kötelezettségét. (Tehát, ha pl. a támogatói okirat a foglalkoztatási kötelezettséget az adott év május hó elsejétől határozza meg, a teljesítés vizsgálatára legkésőbb a tárgyévet követő június 30-ig kerül sor.)

1. *Folyamatos foglalkoztatási kötelezettség:* A Támogatói okiratban rögzített éves átlagos statisztikai állományi létszám megtartását jelenti a beruházás megvalósítását követően legalább 2 évig. A pályázó ezen időszak alatt nem köteles mindvégig ugyanazokat a munkavállalókat alkalmazni, de a helyükre ugyanolyan státusú személyeket kell felvenni.

A kedvezményezettnek vállalnia kell, hogy a pályázatában megjelölt, a beruházásban érintett telephelyén, illetve ha regionális beruházási támogatásként pályázott a kedvezményezett, akkor a régióban lévő telephelyeinek a pályázat benyújtása előtti 12 hónapban meglévő átlagos statisztikai állományi létszámát külön-külön és együttvéve, munkaviszony keretében, éves átlagos statisztikai állományi létszámként kimutatva 2 évig - folyamatosan tovább foglalkoztatja.

1. *A beruházás megkezdésének időpontja*:
2. építési tevékenységet tartalmazó projekt esetén:

aa) az építési munkálatok megkezdése, azaz az építési naplóba történt első bejegyzés időpontja (építési naplóval igazolva),

ab) olyan építési jellegű munkák esetében, ahol építési napló vezetése nem kötelező, ott a kivitelezői szerződés alapján a kivitelező nyilatkozata a munkálatok megkezdésére vonatkozóan;

1. műszaki berendezés, gép, egyéb berendezés, felszerelés beszerzését tartalmazó projekt esetén a beszerzendő eszköz, berendezés stb. a kedvezményezett által első alkalommal, jogilag kötelező erejű kötelezettségvállalással történő írásbeli megrendelése;
2. egyéb tevékenységhez (pl. egyéb immateriális javak beszerzése) kapcsolódó projekt esetén amennyiben a szerződéskötést megelőzően megrendelésre kerül sor, ennek időpontja, előzetes megrendelés hiányában pedig a megvalósításra megkötött első szerződés létrejöttének napja;
3. amennyiben a pályázatban ismertetett projektet több célterületre (építés, gép vagy egyéb) kiterjedően valósítják meg, a projekt megkezdésének időpontja az egyes célterületeknek megfelelő tevékenységek kezdési időpontjai közül a legkorábbi időpont.
4. Ingatlanvásárlás esetében az ingatlan adásvételi szerződés hatályba lépésének napja.

**A pályázó a beruházást leghamarabb a pályázat benyújtását követően, a saját felelősségére megkezdheti, de a beruházás megkezdése nincs befolyással a pályázat értékelésére, és nem jelent semmiféle előnyt annak elbírálása során, továbbá nem garantálja az igényelt támogatás elnyerését.**

1. *A beruházás befejezésének időpontja:* Amikor a műszaki átadást, használatbavételi eljárást követően a beruházás eredményeként végzendő tevékenységhez a pályázó valamennyi szükséges hatósági engedélyt megkapott. A beruházásban szereplő új épület építése, vagy bővítése esetén a létrehozott kapacitás, termelés beindításához szükséges szakhatósági engedély benyújtása a beruházás befejezését követő 90 napon belül szükséges. A hatályos jogszabály által előírt telephely engedély esetén ezen engedélyt is biztosítani kell eddig az időpontig.

Tárgyi eszköz beszerzése esetén a beruházásban szereplő utolsó eszköz aktiválásának dátuma számít a beruházás befejezésének időpontjaként.

Ingatlanvásárlás esetében az igazolható pénzügyi teljesítés (átutalási bizonylat) napja tekintendő a beruházás befejezésének. (Az adásvételi szerződés nem igazolja pénzügyi teljesítést.)

1. *A támogatott tevékenység lezárása:*

A támogatott tevékenység akkor tekinthető befejezettnek, ha a támogatott tevékenység a támogatói okiratban meghatározottak szerint teljesült, a megvalósítás során keletkezett számlák kiegyenlítése megtörtént, a támogatással létrehozott vagy beszerzett eszköz aktiválásra került, a kedvezményezettnek a támogatott tevékenység befejezését tanúsító, hatósági engedélyekkel és bizonylatokkal alátámasztott beszámolóját, elszámolását az OFA Nonprofit Kft. jóváhagyta, a támogatás folyósítása megtörtént. A támogatott tevékenység akkor tekinthető lezártnak, ha a támogatói okiratban a befejezést követő időszakra nézve a kedvezményezett további kötelezettséget nem vállalt, az előzőekben felsoroltak teljesültek, a kedvezményezett a kötelezettségek megvalósulásának eredményeiről szóló záró beszámolóját benyújtotta, azt az OFA Nonprofit Kft. jóváhagyta, valamint az ellenőrzési záró jegyzőkönyv elkészült.

1. *Új épület, épületrész építése:* A II. Tárgyi eszközök 1. Ingatlanok és kapcsolódó vagyoni értékű jogok mérlegsorból az elszámolható költségek körébe építési engedély birtokában az új épület, épületrész felépítésével kapcsolatos építési költségek, valamint ezen ingatlanok rendeltetésszerű használatának előfeltételét jelentő - jogszabályban nevesített - hozzájárulások (víz- és csatornahasználati hozzájárulás, villamos-fejlesztési hozzájárulás, gázelosztó vezetékre vonatkozó hálózatfejlesztési hozzájárulás) vehetők figyelembe.

**Az** épített környezet alakításáról és védelméről szóló 1997. évi LXXVIII. törvény (a továbbiakban: Étv.) 1. § (1) bekezdés c) pontjára az épületek és a műtárgyak építménynek minősülnek.

**Új épület, épületrész építése a pályázat alapján támogatható. Épületnek nem minősülő építmény, azaz műtárgy építése, létrehozása azonban nem (pl. fóliasátor, medence, kerítés, járda, út, parkoló, sportpálya,** **híd, torony, távközlés, műsorszórás műszaki létesítményei, gáz-, folyadék-, ömlesztett anyag tárolására szolgáló és nyomvonalas műszaki alkotások).**

**Műtárgy** (Étv. 2. § 15. pont): mindazon építmény, ami nem minősül épületnek és épület funkciót jellemzően nem tartalmaz.

**Építmény** (Étv. 2. § 8. pont): építési tevékenységgel létrehozott, illetve késztermékként az építési helyszínre szállított, - rendeltetésére, szerkezeti megoldására, anyagára, készültségi fokára és kiterjedésére tekintet nélkül - minden olyan helyhez kötött műszaki alkotás, amely a terepszint, a víz vagy az azok alatti talaj, illetve azok feletti légtér megváltoztatásával, beépítésével jön létre. Az építményhez tartoznak annak rendeltetésszerű és biztonságos használatához, működéséhez, működtetéséhez szükséges alapvető műszaki és technológiai berendezések is.

**Épület** (Étv. 2. § 10. pont): jellemzően emberi tartózkodás céljára szolgáló építmény, amely szerkezeteivel részben vagy egészben teret, helyiséget vagy ezek együttesét zárja körül meghatározott rendeltetés vagy rendeltetésével összefüggő tevékenység, avagy rendszeres munkavégzés, illetve tárolás céljából.

1. *Új gép, műszaki berendezés, felszerelés, gyártóeszköz:* Kizárólag új, a pályázat benyújtása előtt még nem használt, üzembe nem helyezett műszaki berendezés, gép, egyéb berendezések, felszerelések, amelyekkel nem folytattak üzemszerű gyártási tevékenységet, függetlenül a gyártási évtől.

Abban az esetben, ha a beszerzett „mobil” eszköz a tevékenységből kifolyólag a beruházással érintett telephelyen kívül kerül használatba, akkor az adott eszközt a beruházással érintett telephelyen kell aktiválni.

1. *Gépjármű kategóriájába sorolt tárgyi eszközök:*

Nem támogatható a gépjármű és a szállítási ágazatban a szállító berendezések (gördülő eszközök) bekerülési értéke.

A gépjármű meghatározásáról a közúti közlekedés szabályairól szóló 1/1975. (II. 5.) KPM-BM együttes rendelet (a továbbiakban: KRESZ) 1. sz. függelék II. fejezete rendelkezik.

A KRESZ 1. sz. függelék II. fejezet b) pontja alapján a lassú jármű nem minősül gépjárműnek. Így e rendelet m) pontja szerinti lassú jármű beszerzése e pályázati konstrukció szerint támogatható, kivéve: mezőgazdasági tevékenységre és árufuvarozásra használt bármilyen jármű. Tehát mezőgazdasági tevékenységen kívül használt jármű és az ehhez szerelhető tolólapát, markolókanál stb. beszerzési értéke elszámolható. Nem támogatható azonban semmilyen formában a mezőgazdasági vontató (KRESZ 1. sz. függelék II. fejezet l) pont) beszerzése, függetlenül attól, hogy a pályázó milyen tevékenységre használja.

A pályázó írásbeli nyilatkozatát kell mellékelni a pályázathoz, hogy a lassú járművet mezőgazdasági tevékenységre és árufuvarozásra sem használja.

Ugyanezen rendelet 65. § (2) bekezdése szerint: ahol korábbi jogszabály – a közúti közlekedéssel kapcsolatban – munkagépet (önjáró munkagépet) említ, ezen lassú járművet kell érteni.

A közúti járművek műszaki megvizsgálásáról szóló 5/1990. (IV. 12.) KöHÉM rendelet 29. §-a szerint a közlekedési hatóság kérelemre lassú járműnek minősítheti az olyan járművet, amely képes önerejéből sík úton 25 km/h-nál nagyobb sebességgel haladni, de nem közúti közlekedés céljára készült. Ebben az esetben a járműtípus megengedett legnagyobb sebességét a típusbizonyítványban, illetőleg a forgalomba helyezési engedélyben – legfeljebb 25 km/h értékben – meg kell határozni. Az ilyen járműtípushoz tartozó minden járművet be kell mutatni a közlekedési hatóságnál forgalomba helyezés előtti vizsgálat céljából és a megengedett legnagyobb sebességet a „Műszaki adatlapon”, valamint ennek alapján a jármű hatósági engedélyében fel kell tüntetni.

1. *Szállító berendezések (gördülő eszközök):* A támogatás keretében nem számolható el semmilyen telephelyen kívül használatos és (személy- vagy teher) szállítás célját szolgáló eszköz.

A pályázat szempontjából a tárolótéri anyagmozgató eszközök, így pl. a targoncák, állványkiszolgáló gépek, szállítópályák, egyéb anyagmozgató gépek bekerülési értéke elszámolható, amennyiben a pályázó a telephelyen belüli használatról írásban nyilatkozik.

1. *Saját forrás*: A pályázó által a beruházás finanszírozásához biztosított forrás, amelybe az államháztartás alrendszereiből nyújtott támogatás nem számítható be.

Az Ávr. 75. § (2) bekezdésének c) pontja és (4) bekezdése szerint a támogatási igényhez **nyilatkozatot kell tenni** a saját forrás rendelkezésre állásáról. (Ld. 6. sz. melléklet)

Az Ávr. 75. § (4a) bekezdése értelmében nem tekinthető saját forrásnak az államháztartás központi alrendszeréből kapott más költségvetési támogatás, kivéve az EU Önerő Alapból és a Kbt. alapján ajánlatkérőnek minősülő szervezetnek a részben európai uniós forrásból finanszírozott projektek megvalósításához európai uniós versenyjogi értelemben vett állami támogatási szabályokkal összhangban nyújtott önerő támogatást.

*Bankhitel:* A pályázatban szereplő beruházás finanszírozásához igénybevételre kerülő pénzintézeti hitel. Pénzintézeti hitel esetén a hitelszerződés bemutatása a támogatói okirat kiadásának feltétele.

1. *Fedezet biztosítására vonatkozó egyéb szabályok:* Az anyagi biztosítékra vonatkozó szabályokat a 12. sz. melléklet tartalmazza.
2. *Támogatási intenzitási mértékek:*

A **támogatás maximális mértéke -** beleértve a projekthez más forrásból igénybe vett állami támogatást is **- az Atr. 25. § (1) és (2) bekezdése szerint meghatározott mérték, de legfeljebb az összes elszámolható költség 50%-a, az alábbiak szerint:**

* az Észak-Magyarország, az Észak-Alföld, a Dél-Alföld, a Dél-Dunántúl régiókban megvalósuló projektek esetében a mikro-, kis- és középvállalkozások esetében a projekt összes elszámolható költségének maximum 50%-a;
* a Közép-Dunántúl régióban megvalósuló projektek esetében a mikro-és kisvállalkozások esetében a projekt összes elszámolható költségének maximum 50%-a, középvállalkozások esetében a projekt összes elszámolható költségének maximum 45%-a;
* a Nyugat-Dunántúl régióban megvalósuló projektek esetében a mikro-és kisvállalkozások esetében a projekt összes elszámolható költségének maximum 45%-a, középvállalkozások esetében a projekt összes elszámolható költségének maximum 35%-a
* a Közép-Magyarország régióban:
  + Abony, Alsónémedi, Áporka, Aszód, Bag, Bernecebaráti, Cegléd, Csemő, Dabas, Domony, Dömsöd, Dunaharaszti, Ecser, Érd, Farmos, Felsőpakony, Galgagyörk, Galgahévíz, Galgamácsa, Göd, Gödöllő, Gyál, Gyömrő, Halásztelek, Hévízgyörk, Iklad, Ipolydamásd, Ipolytölgyes, Jászkarajenő, Kartal, Kemence, Kiskunlacháza, Kisnémedi, Kocsér, Kóspallag, Kőröstetétlen, Letkés, Lórév, Maglód, Makád, Márianosztra, Mikebuda, Monor, Nagybörzsöny, Nagykáta, Nagykőrös, Nagytarcsa, Nyársapát, Ócsa, Örkény, Pécel, Perőcsény, Péteri, Püspökhatvan, Püspökszilágy, Ráckeve, Szentmártonkáta, Szigetbecse, Szigetszentmiklós, Szob, Szokolya, Sződliget, Táborfalva, Tápióbicske, Tápiógyörgye, Tápióság, Tápiószele, Tápiószentmárton, Tápiószőlős, Tatárszentgyörgy, Tésa, Törtel, Tura, Újhartyán, Újszilvás, Üllő, Vác, Váckisújfalu, Valkó, Vámosmikola, Vecsés, Verőce, Verseg és Zebegény településeken a mikro- és kisvállalkozások esetében a projekt összes elszámolható költségének maximum 45%-a, középvállalkozások esetében a projekt összes elszámolható költségének maximum 40%-a, valamint
  + Piliscsaba és Pilisjászfalu településeken a mikro- és kisvállalkozások esetében a projekt összes elszámolható költségének maximum 30%-a, középvállalkozások esetében a projekt összes elszámolható költségének maximum 25%-a.

1. *Támogatási intenzitás:* a támogatástartalom és az elszámolható költségek jelenértékének százalékos formában kifejezett hányadosa. Az intenzitási mértéket a pályázónak a *4. sz. mellékleten* kell feltüntetnie.
2. *Mikro-, kis- és középvállalkozás (KKV):* a KKV tv. 3. §-a és a 651/2014/EU bizottsági rendelet I. melléklete szerinti vállalkozás. (ld. 9. sz. melléklet)
3. *Szinten tartást szolgáló eszköz:* az az eszköz, amely a kedvezményezett által már használt tárgyi eszközt, immateriális jószágot váltja ki anélkül, hogy a kiváltás az előállított termék, a nyújtott szolgáltatás, a termelési, illetve a szolgáltatási folyamat alapvető változását eredményezné. Ez alapján nem számolhatók el a támogatás terhére a vállalat által a beruházás előtt már bérelt tárgyi eszközök (pl. ingatlan) illetve immateriális javak költsége.
4. *Állami támogatás:* Az Európai Unió Működéséről szóló Szerződés 107. cikkének (1) bekezdése szerinti támogatás és a csekély összegű (de minimis) támogatás.
5. *Induló beruházás:* tárgyi eszközbe vagy immateriális javakba történő beruházás, amely

* új létesítmény felállításával, vagy
* meglévő létesítmény bővítésével, vagy
* egy létesítmény termelésének további, új termékkel történő diverzifikációjával, vagy
* egy meglévő létesítmény teljes termelési folyamatának alapvető megváltoztatásával kapcsolatos,
* vagy egy létesítményhez közvetlenül kapcsolódó tárgyi eszközök megvásárlása, amennyiben a létesítmény bezárásra került - vagy amennyiben nem vásárolják fel - bezárásra került volna, és az eszközöket egy független beruházó veszi meg.

1. *Nehéz helyzetben lévő vállalkozás:* az Atr. 6. §-ában, valamint a 651/2014/EU rendelet 2. cikk 18. pontja alapján megjelölt vállalkozás. (ld. 11. sz. melléklet)
2. *Az Európai Unió tradicionális saját forrásai:* A 2007/436/EK, Euratom határozat 2. cikke szerinti, az Európai Közösség által a tagsággal nem rendelkező országokkal folytatott kereskedelemre megállapított vámok, egyéb vámok, valamint a cukorágazat piacának közös szervezése keretein belül nyújtott hozzájárulások. (Az ezzel kapcsolatos hazai rendelkezéseket az Európai Unió saját forrásaival kapcsolatos kötelezettségek teljesítésében részt vevő intézmények feladat- és hatásköréről, valamint a kapcsolódó eljárásrendről szóló 172/2015. (VII.2.) Korm. rendelet tartalmazza.)
3. *Köztartozásmentesség:* köztartozásmentesség igazolása két módon történhet: köztartozásmentes adózói adatbázisban történő szerepléssel, vagy 30 napnál nem régebbi nemleges adóigazolás becsatolásával. A pályázónak nyilatkoznia szükséges arról, hogy nem áll fenn önkormányzati adóhatóság felé esedékessé vált és még meg nem fizetett adótartozása.
4. *Nagy növekedési potenciállal rendelkező vállalkozás:* azok a vállalkozások, akik a pályázat benyújtását megelőző harmadik lezárt üzleti évben kimutatott nettó árbevételét az azt követő két év valamelyikében kimutatott nettó árbevétele legalább 5%-kal meghaladta.
5. *Bérlet, lízing:* A bérlésnek vagy lízingnek (akár tárgyi eszközre, akár ingatlanra vonatkozó) a feltétele az, hogy a pályázó a fenntartási kötelezettség teljes idejére használati megállapodással rendelkezzen. Ezekre a költségre alkalmazható a 2. sz. melléklet 4.1 és 4.5. vonatkozó táblázata a „bérlet” vagy „lízing” megjelöléssel.

A bérlet és a lízing esetében kiemelkedően fontos, hogy a többi beruházási elemre vonatkozó előírások - így a beruházás elszámolásának határidejére vonatkozó is - egyformán alkalmazandóak. Bérleti szerződés esetén tehát a számlát ugyanúgy csatolni szükséges a bérleti díj teljesítéséről. Ennek lebonyolítását a pályázónak kell megoldania, vagy úgy hogy a fenntartási kötelezettségig előre teljesíti a bérleti díjat, vagy pedig a bérleti díjnak csak a beruházás megvalósításának végéig esedékes részét számolja el a támogatás terhére – de mindkét esetben rendelkeznie kell a fenntartási kötelezettség idejéig tartó használati megállapodással. Az egyösszegű fizetés esetén a Kedvezményezettnek vállalni kell a kockázatot.

A bérleti díj, valamint a lízingdíj csak akkor számolható el, ha a pályázat benyújtását követően kezdődött az azt megalapozó jogviszony.

A Bizottság 651/2014/EU Rendeletének 14. cikk (6) bekezdése értelmében a beszerzett eszközöknek újaknak kell lenniük, **kivéve a kkv-k esetében és létesítmények felvásárlása esetében.** A tárgyi eszközök bérléséhez kapcsolódó költségek a következő feltételek mellett vehetők figyelembe:

*a)* **épület esetében a bérleti viszonynak a beruházási projekt várható befejezési időpontját követően - kkv-k esetében három évig fenn kell állnia,**

*b)* **üzem vagy gép esetében a bérleti viszonyt olyan pénzügyi lízing formájában kell megvalósítani, amely a lízing futamidejének lejártakor a támogatás kedvezményezettjével szemben az eszköz megvásárlására vonatkozó kötelezettséget tartalmaz.**

Létesítmény eszközeinek a 2. cikk 49. vagy 51. pontja szerinti megvásárlása esetében csak azon eszközök költségét lehet figyelembe venni, amelyeket a vevőtől független harmadik féltől vásárolnak. Az ügyletet piaci feltételek mellett kell lebonyolítani. Ha egy kisvállalkozást az eredeti tulajdonos családtagjai vagy korábbi munkavállalók vesznek át, az eszközöknek a vevőtől független harmadik féltől való megvásárlására vonatkozó feltételnek nem kell teljesülnie. A részesedésszerzés nem minősül induló beruházásnak.

Operatív lízing díja nem számolható el a támogatás terhére, tekintettel arra, hogy a pályázati felhívás alapján a beruházás célját szolgáló tárgyi eszköz és immateriális javak számolhatók el, az operatív lízing viszont szolgáltatási költség.

Pénzügyi lízing esetében a lízingbe adó a lízingbe vevő helyett megvásárolja az eszközt. Két fajtája ismeretes, melyeket alapvetően az különböztet meg egymástól, hogy a futamidő végén a tulajdonjog kire száll át, illetve arról ki rendelkezhet. Mindkettőben közös azonban, hogy a futamidő alatt az eszköz jogilag a lízingbeadó tulajdonában marad, de a lízingbevevő könyveiben szerepel, és amortizációt is ő számol el utána.

A tulajdonjog zárt végű pénzügyi lízing esetében a lejáratkor automatikusan átszáll a lízingbe vevőre, míg a nyílt végű pénzügyi lízing esetében a tulajdonjog a futamidő végén nem száll át automatikusan a lízingbe vevőre, csak akkor, ha azt a felek a lejáratkor külön adásvételi szerződésben rögzítik a maradványérték megfizetésének ellenében (A nyílt végű pénzügyi lízing egyfajta bérletnek tekinthető.) A nyílt végű pénzügyi lízing esetén a támogatottnak azonban tisztában kell lennie azzal, hogy a lízing futamidejét követően a tulajdonába kell, hogy kerüljön az eszköz abban az esetben, ha még nem járt le a fenntartási kötelezettsége.

A kamat sem nyílt végű sem zárt végű pénzügyi lízing esetén nem elszámolható költség. A támogatás terhére az eszköz bekerülési értéke számolható el, mivel ezt veszi a lízingbe vevő a könyveiben nyilvántartásba, ezt aktiválja. A havonta fizetendő kamat nem a bekerülési érték része, az kamatráfordításként számolható el.

1. *Árajánlatokra vonatkozó feltételek:*
2. A projekt keretén belül a pályázat benyújtásakor a beszerzésre kerülő új eszköz esetén minden költségtétel alátámasztására 3 db érvényes, független árajánlatadó által kiállított árajánlat csatolása szükséges, amely tartalmazza[[4]](#footnote-4)[[5]](#footnote-5):
3. az árajánlatadó megnevezését, aláírását, nyilatkozatát a kereskedői vagy gyártói státuszra vonatkozóan;
4. gyártó megnevezése, származási országa;
5. az árajánlat tárgyának pontos megnevezését; típusát, gyártó által meghatározott műszaki paramétereit, szakmai jellemzőit, rendelésre gyártott beszerzés esetén technikai feltételek és az egyedi költségkalkuláció részletes feltűntetését;
6. tartozék beszerzése esetén annak jelölését, hogy mely eszközhöz tartozik;
7. az árajánlat kiállításának dátumát, amely a támogatási kérelem benyújtását megelőző 90 napnál nem lehet régebbi;
8. az egységárat, a nettó árat, az ÁFA-t és a bruttó árat;
9. az eszköz gyártási évét és a forgalmazó nyilatkozatát arra vonatkozóan, hogy az eszköz új;
10. amennyiben az árajánlat tartalmaz betanítást, szállítás, üzembe helyezés is, kérjük ezen költségeket külön feltüntetni;
11. az árajánlatadó honlapjának elérését.
12. Immateriális javak beszerzése esetén minden költségtétel alátámasztására 3 db érvényes, független árajánlatadó által kiállított, árajánlat csatolása szükséges, amely tartalmazza[[6]](#footnote-6):
    1. az árajánlatadó megnevezését, aláírását, nyilatkozatát a kereskedői vagy gyártói státuszra vonatkozóan;
    2. gyártó megnevezése, származási országa
    3. az árajánlat tárgyának pontos megnevezését; típusát, gyártó által meghatározott műszaki paramétereit, szakmai jellemzőit,
    4. az árajánlat kiállításának dátumát, amely a támogatási kérelem benyújtását megelőző 90 napnál nem lehet régebbi;

az egységárat, a nettó árat, az ÁFA-t és a bruttó árat;

* 1. az árajánlatadó honlapjának elérését,
  2. know-how, esetében mellékelni szükséges az ajánlati árat alátámasztó szabadalmi kamara nyilvántartásába vett ügyvivő által készített szellemi vagyon értékelést és a Szellemi Tulajdon Nemzeti Hivatala által kiadott, írásos véleménnyel kiegészített újdonságkutatási jelentést.

Amennyiben a támogatást igénylő nem tud a támogatási kérelem benyújtásakor érvényes, független árajánlatadó által kiállított magyar nyelvű – a fenti előírásoknak megfelelő - árajánlatot benyújtani a know-how költségek esetében, annak okát a támogatási kérelemhez csatolt nyilatkozatban indokolnia szükséges.

Nem magyar nyelvű árajánlat esetében magyar nyelvű fordítást is szükséges mellékelni a teljes árajánlatról.

1. Ingatlanvásárlás esetén a támogatás gazdaságos felhasználása érdekében a valós piaci árat egy értékbecsléssel kell igazolni a pályázat során.[[7]](#footnote-7)

**Felhívjuk a figyelmet arra, hogy a közbeszerzési értékhatárt el nem érő beszerzések esetére a beszerzés tárgya vonatkozásában legalább 3 független árajánlatot kell majd dokumentálni az elszámoláskor annak alátámasztása érdekében, hogy az adott beszerzés ellenértéke a piaci áraknak megfelelő mértékben került meghatározásra.**

1. *Közúti kereskedelmi árufuvarozást ellenszolgáltatás fejében végző vállalkozás támogathatósága:*

Ha a pályázó vállalkozás által végzett tevékenység kizárólag a közúti áruszállítás és a beruházás is ehhez kapcsolódik, akkor a pályázati felhívás 2.7.1 alpontja értelmében regionális beruházási támogatás esetében a 2.7. pontban foglaltakon túl nem vehet részt a pályázaton a munkáltató, amennyiben áruszállítási szolgáltatás nyújtásához, vagy a kapcsolódó infrastruktúrához igényel támogatást. Ennek értelmében, ha a pályázó a kiírás által kizárt tevékenységi körében kívánja megvalósítani a beruházást, az nem támogatható regionális beruházási támogatás keretében. Ugyanakkor a de minimis támogatásból nem zárható ki a pályázó, azzal a feltétellel, hogy a közúti árufuvarozási tevékenységnek juttatott támogatás összege nem haladja meg a 100.000 EUR-t, és hogy csekély összegű támogatást nem fordítanak teherszállító járművek vásárlására.

# A pályázathoz csatolandó mellékletek (1-14. számú mellékletek), dokumentumok

Csatolandó mellékletek:[[8]](#footnote-8)

1. sz. melléklet: Adatlap (pályázó vállalkozás és a pályázat adatai)

2. sz. melléklet: Adatlap a mikro-, kis- és középvállalkozások munkahelyteremtő beruházásának támogatása című pályázati felhívás keretében tervezett beruházás költségeinek tekintetében

3. sz. melléklet: A pályázat szöveges ismertetője

4. sz. melléklet: Támogatási intenzitás

5. sz. melléklet: Nyilatkozat de minimis

6. sz. melléklet: Nyilatkozat saját forrásról

7. sz. melléklet: Nyilatkozat egyéni vállalkozók esetében

13. sz. melléklet: Nyilatkozatok

Tájékoztató mellékletek:

8. sz. melléklet: Tájékoztató átlátható szervezetről

9. sz. melléklet: Tájékoztató a mikro-, kis- és középvállalkozások besorolásáról

10. sz. melléklet: Tájékoztató a de minimis támogatás szabályairól

11. sz. melléklet: Tájékoztató a „nehéz helyzetben lévő vállalkozás” fogalmának meghatározásáról

12. sz. melléklet: Anyagi biztosítékokra vonatkozó szabályok

14. sz. melléklet: Az Európai Unióról szóló szerződés I. melléklete

1. A hatályos jogszabályok elérhetőek a [www.magyarorszag.hu](http://www.magyarorszag.hu/) és a [www.magyarkozlony.hu](http://www.magyarkozlony.hu/), továbbá a [www.njt.hu](http://www.njt.hu) oldalakon. [↑](#footnote-ref-1)
2. Kbt. 5. § (3) bekezdés [↑](#footnote-ref-2)
3. <https://www.ksh.hu/docs/hun/info/02osap/utmutato_a_munkaugy_statisztikai_adatszolgaltatashoz_20150101.pdf> [↑](#footnote-ref-3)
4. Alkalmazva a bérlet és a lízing esetén is. [↑](#footnote-ref-4)
5. Épület átalakítás esetén is szükséges árajánlatot csatolni a kivitelezési munkálatokat illetően. [↑](#footnote-ref-5)
6. Alkalmazva a bérlet és a lízing esetén is. [↑](#footnote-ref-6)
7. Ingatlan bérlés/lízing esetében árajánlatot nem kell csatolni, azonban az OFA Nonprofit Kft. saját mérlegelési jogkörében felhívhatja a pályázót az eljárás során az átlagos piaci árnak való megfelelés igazolására. [↑](#footnote-ref-7)
8. Az 1-7. és 13. sz. mellékleteken túl a Felhívásban találhatóak a pályázathoz csatolandó egyéb dokumentumok listája. [↑](#footnote-ref-8)